Държавен вестник, бр. 89, 2015 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  89
счетоводен период, несъвпадащ с кален­
дарната година), преди годината, в която 
това се определя; или (ii) периода, в който 
образуванието е съществувало; 
и) терминът „депозитарна институция“ 
означава всяко образувание, което приема 
влогове в обичайните граници на банкова 
или подобна стопанска дейност; 
к) терминът „инвестиционно образува­
ние“ означава всяко образувание, което 
извършва като стопанска дейност (или се 
управлява от образувание, което извършва 
като стопанска дейност) една или повече от 
следните дейности или действия за или от 
името на клиент: 
(1) търговия с инструменти на паричния 
пазар (чекове, менителници, депозитни 
сертификати, деривативи и други); обмен 
на валута; инструменти, свързани с валут­
ни курсове и лихвени проценти и индекси; 
прехвърлими ценни книжа или търговия със 
стокови фючърси; 
(2) управление на индивидуален и колек­
тивен портфейл; или 
(3) други форми на инвестиране, адми­
нистриране или управление на фондове или 
пари за сметка на други лица. 
Настоящата буква к) от алинея 1 се тълку­
ва по начин, съответстващ на подобен текст, 
използван в определението на „финансова 
институция“ в Препоръките на Работната 
група за финансови действия. 
л) терминът „определена застрахователна 
компания“ означава всяко образувание, което 
е застрахователно дружество (или холдингово 
дружество на застрахователно дружество), 
което издава или е задължено да извършва 
плащания по отношение на застрахователен 
договор с откупна стойност или анюитетен 
договор;
м) терминът „българска финансова ин­
ституция“ означава: (i) всяка финансова 
институция, която е местно лице на Бълга­
рия, с изключение на всеки клон на такава 
финансова институция, който е разположен 
извън България, и (ii) всеки клон на финан­
сова институция, която не е местно лице на 
България, ако такъв клон е разположен в 
България;
н) терминът „финансова институция на 
партньорска юрисдикция“ означава: (i) всяка 
финансова институция, която е установена в 
партньорска юрисдикция, с изключение на 
всеки клон на такава финансова институция, 
който е разположен извън партньорската 
юрисдикция, и (ii) всеки клон на финан­
сова институция, която не е установена в 
партньорска юрисдикция, ако този клон е 
разположен в партньорската юрисдикция;
о) терминът „предоставяща информация 
българска финансова институция“ означава 
всяка българска финансова институция, която 
не е непредоставяща информация българска 
финансова институция;
п) терминът „непредоставяща информация 
българска финансова институция“ означава 
всяка българска финансова институция или 
друго образувание, което е местно лице на 
България, което е описано в Приложение ІІ 
като непредоставяща информация българска 
финансова институция или което по друг 
начин се квалифицира като чуждестранна 
финансова институция, която се счита за 
спазваща законодателството, или освободен 
притежател на доход по съответните регла­
менти на Департамента по финанси на САЩ; 
р) терминът „неучастваща финансова ин­
ституция“ означава неучастваща чуждестран­
на финансова институция, както терминът 
е определен в съответните регламенти на 
Департамента по финанси на САЩ, но не 
включва българска финансова институция 
или финансова институция на друга парт­
ньорска юрисдикция, различна от финан­
сова институция, считана за неучастваща 
финансова институция съгласно буква б) на 
алинея 2 на член 5 на това Споразумение 
или съгласно съответстващите разпоредби 
на споразумение между САЩ и партньорска 
юрисдикция;
с) терминът „финансова сметка“ означава 
сметка, поддържана от финансова институ­
ция, и включва: 
(1) в случай на образувание, което е 
финансова институция само поради това, 
че е инвестиционно образувание, всяко 
капиталово или дългово участие (различно 
от участия, които се търгуват регулярно на 
установен пазар на ценни книжа) във фи­
нансовата институция; 
(2) в случай на финансова институция, 
неописана в буква с) (1) на алинея 1 на този 
член, всяко капиталово или дългово участие 
във финансовата институция (различно от 
участия, които регулярно се търгуват на 
установен пазар на ценни книжа), ако: 
(i) стойността на дълговото или капи­
таловото участие е определена, пряко или 
непряко, главно на база на активите, които 
пораждат плащанията с източник в САЩ, 
върху които се удържа данък, и 
(ii) класът на участията е установен с цел 
отклонение от задълженията за предоставя­
не на информацията в съответствие с това 
Споразумение; и 
(3) всеки застрахователен договор с от­
купна стойност и всеки анюитетен договор, 
издадени или поддържани от финансова 
институция, различен от необвързан с ин­
вестиция, непрехвърлим незабавен пожиз­
нен анюитет, който е издаден на физическо 
лице и е парично изражение на пенсия или 
обезщетение за инвалидност, предоставен по